stanford-oval/wikipedia huggingface dataset:
Burt Rutan

| Burt Rutan |
| --- | --- |

Henkilötiedot
Koko nimi:  Elbert L. Rutan
Syntynyt: 17. kesäkuuta 1943 (ikä 81) Portland, Oregon
Ammatti:  insinööri, yrittäjä
Insinööri
Koulutus:  California Polytechnic State University
Ala:  ilmailutekniikka
Aiheesta muualla
www.burtrutan.com
Elbert L. "Burt" Rutan (s. 17. kesäkuuta 1943) on yhdysvaltalainen lentokonesuunnittelija, joka on tullut tunnetuksi monista erikoisista ja ennätyksiä rikkoneista koneistaan.
Rutan on syntyisin Portlandista, Oregonista ja varttui Kaliforniassa. Hän lensi ensimmäisen yksinlentonsa 16-vuotiaana 1959. Vuonna 1965 hän valmistui Kalifornian polyteknillisestä yliopistosta ilmailutekniikan insinöörinä.
Vuodet 1965–1973 hän työskenteli Yhdysvaltain ilmavoimien Edwardsin lentotukikohdassa projekti-insinöörinä. Hän toimi yhdeksessä eri lentotestausprojektissa ml. hävittäjälentokoneiden syöksykierrekokeet. Hänen projektitöihinsä kuului myös LTV XC-142 VTOL -kuljetuskoneen testaus. Tämä jälkeen hänestä tuli Bede Aircraftin Bede Test Centerin johtaja 1974 asti.
Rutan erosi kesäkuussa 1974 perustaakseen oman lentokonetehtaansa, Rutan Aircraft Factory, Mojaven aavikolle. Hän kehitteli monia prototyyppilentokoneita. Ensimmäinen tuote oli harrastelentokone Rutan VariViggen. VariEze-koneen suunnitelmia myytiin huomattavasti. Seuraavia koneita olivat Long-EZ ja Rutan Quickie.
Huhtikuussa 1982 hän perusti Scaled Composites Inc.:in.
Voyager palaa maailmanympärilennoltaan.
Vuonna 1986 Rutanin suunnittelema Voyager lensi ensimmäisenä lentokoneena maailman ympäri välilaskutta ja ilman tankkauksia. Konetta lensivät Burt Rutanin veli Dick Rutan ja Jeana Yeager. Lento kesti 9 vuorokautta, 3 minuuttia ja 45 sekuntia.
Konrad Dannenberg (vas.) ja Burt Rutan
Kesäkuussa 2004 Rutanin SpaceShipOnesta tuli ensimmäinen yksityisen rakentama alus, joka saavutti avaruuden. Kone voitti Ansari X -palkinnon 4. lokakuuta pilottinaan Mike Melvill.
3. maaliskuuta 2005 Voyageria muistuttava suihkumoottorilla varustettu GlobalFlyer uusi Voyagerin ennätyksen pilottinaan Steve Fossett.
Rutanin suunnittelemille koneille on ollut tyypillistä epätavalliset siipirakenteet, canard-siipien käyttö sekä koneiden keveys.
Aiheesta muualla

Kuvia tai muita tiedostoja aiheesta Rutanin suunnittelemia lentokoneita Wikimedia Commonsissa
Rutan Aircraft Factory:n nettisivut
Scaled Composites Inc.:in nettisivut
Calasca-Castiglione

| Calasca-Castiglione |
| --- | --- |
 Calascan kaupunki.
 Calasca-Castiglione
 Koordinaatit: 46°00′N, 8°10′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Silvia Tipaldi
Pinta-ala:  
 – Maa:  57,07 km²
Korkeus:  665 (min. 350 - maks. 2 733) m
Väkiluku (2015):  649
 – Väestötiheys:  11 as./km²
Aikavyöhyke:  UTC+1
 – Kesäaika:  UTC+2
Postinumero:  28873
Suuntanumero(t):  0324
Infobox OKVirheellinen NIMI-arvo: 
Calasca-Castiglione on kunta Pohjois-Italiassa Verbano-Cusio-Ossolan maakunnassa Piemonten alueella. 
Calascan naapurikunnat ovat Antrona Schieranco, Bannio Anzino, Borgomezzavalle, Pallanzeno, Piedimulera, Pieve Vergonte, Rimella, Valstrona ja Vanzone con San Carlo.
Brasilian kirjallisuuden akatemia

Brasilian kirjallisuuden akatemia
Brasilian kirjallisuusakatemia, port.  Academia Brasileira de Letras, on 1800-luvun loppupuolella perustettu brasilialainen tuottoa tavoittelematon kirjallisuusyhteisö. Yhdistyksen perusti 40 kirjailijan ja runoilijan joukko esikuvanaan Ranskan akatemia. Yhdistyksen ensimmäinen puheenjohtaja Machado de Assis loi perustan yhdistykselle 15. joulukuuta 1896. Yhdistyksen säännöt hyväksyttiin 28. tammikuuta 1897, ja akatemia perustettiin virallisesti 20. heinäkuuta samana vuonna. Yhdistys on sääntöjensä mukaan ”Brasilian kansalliskielen” (portugalin) auktoriteetti. Se koostuu 40 jäsenestä, joista käytetään nimitystä ”kuolematon”. Jäsenet ovat Brasilian kansalaisia, jotka ovat julkaisseet teoksia, joilla on kirjallista arvoa. Jäsenet nimetään eliniäkseen, ja kuolleen jäsenen tilalle valitaan äänestyksellä uusi. Jäsenyydet on numeroitu ja nimetty yhteisön perustajajäsenten mukaan. Jäsenet käyttävät juhlavaa kultakoristeista univormua ja miekkaa osallistuessaan akatemian virallisiin tilaisuuksiin. Diktatuurien ja sotilasvallan aikana akatemian puolueettomuus jäsenten valinnassa joutui kyseenalaiseksi sen valittua jäseneksi poliitikkoja, joilla oli vain vähän tai ei ollenkaan saavutuksia kirjallisuuden alalla, esim. entinen presidentti Getúlio Vargas hyväksyttiin järjestön jäseneksi. Kaikki akatemian jäsenet olivat vuoteen 1977 saakka miehiä. Ensimmäinen naisjäsen oli Rachel de Queiroz. Tällä hetkellä 4 jäsenistä on naisia, ja nainen on myös toiminut puheenjohtajana vuosina 1996–1997.
Järjestöllä on huomattava omaisuus, ja sen vuosittaiset tulot ylittävät 4 miljoonaa dollaria. Akatemia omistaa Rio de Janeiron arvostetulla alueella 28-kerroksisen pilvenpiirtäjän, jota se vuokraa toimistotiloiksi. Rakennus tuottaa 70 % akatemian vuosittaisista tuloista.
Akatemia on vastikään ottanut käyttöön yhden Rion laajimmista julkisista kirjastoista, jossa on 90 000 teosta ja laaja multimedia-keskus.
Alkuperäisjäsenet

Adelino Fontoura
Manuel Antônio Álvares de Azevedo
Artur de Oliveira
José Basílio da Gama
Bernardo Guimarães
Casimiro de Abreu
Castro Alves
Cláudio Manoel da Costa
Domingos José Gonçalves de Magalhães
Evaristo da Veiga
Fagundes Varela
Joaquim José França Júnior
Francisco Otaviano
Franklin Távora
Antônio Gonçalves Dias
Gregório de Matos
Hipólito da Costa
João Francisco Lisboa
Joaquim Caetano da Silva
Joaquim Manuel de Macedo
Joaquim Serra
José Bonifácio de Andrada e Silva
José de Alencar
Júlio Cezar Ribeiro Vaugham
Junqueira Freire
Laurindo Rabelo
Maciel Monteiro
Manuel Antônio de Almeida
Martins Pena
Pardal Mallet
Pedro Luís
Manuel de Araújo Porto–alegre
Raul Pompéia
Sousa Caldas
Tavares Bastos
Teófilo Dias
Thomaz Antonio Gonzaga
Tobias Barreto de Menezes
Francisco Adolfo de Varnhagen
Visconde do Rio Branco
Puheenjohtajat

Joaquim Maria Machado de Assis 1897–1908
Rui Barbosa 1908–1919
Domício da Gama 1919–1919
Carlos de Laet 1919–1922
Afrânio Peixoto 1922–1923
Medeiros e Albuquerque 1923–1923
Afrânio Peixoto 1923–1924
Afonso Celso nuorempi 1925–1925
Coelho Neto 1926–1926
Rodrigo Otávio 1927–1927
Augusto de Lima 1928–1928
Fernando Magalhães 1929–1929
Aloisio de Castro 1930–1930
Fernando Magalhães 1931–1932
Gustavo Barroso 1932–1933
Ramiz Galvão 1933–1934
Afonso Celso nuorempi 1935–1935
Laudelino Freire 1936–1936
Ataulfo de Paiva 1937–1937
Cláudio de Souza 1938–1938
Antônio Austregésilo 1939–1939
Celso Vieira 1940–1940
Levi Carneiro 1941–1941
Macedo Sorares 1942–1943
Múcio Leão 1944–1944
Pedro Calmon 1945–1945
Cláudio de Sousa 1946–1946
João Neves da Fontoura 1947–1947
Adelmar Tavares 1948–1948
Miguel Osório de Almeida 1949–1949
Gustavo Barroso 1950–1950
Aloisio de Castro 1951–1951
Aníbal Freire da Fonseca 1952–1952
Barbosa Lima Sobrinho 1953–1954
Rodrigo Otávio Filho 1955–1955
Peregrino Júnior 1956–1957
Elmano Cardim 1958–1958
Austregésilo de Athayde 1959–1993
Abgar Renault 1993–1993
Josué Montello 1993–1995
Antônio Houaiss 1995–1996
Nélida Piñon 1996–1997
Arnaldo Niskier 1997–1999
Tarcísio Padilha 2000–2002
Alberto da Costa e Silva 2002–2004
Ivan Junqueira 2004–2005
Marcos Vinícios Rodrigues Vilaça 2006–2007
Cícero Sandroni 2008
Nykyiset jäsenet

(heinäkuussa 2023)
| Tuoli | Nimi | Valintavuosi |
| --- | --- | --- |
| 1 | Ana Maria Machado | 2003 |
| 2 | Eduardo Gianetti | 2021 |
| 3 | Joaquim Falcão | 2018 |
| 4 | Carlos Nejar | 1988 |
| 5 | José Murilo de Carvalho | 2004 |
| 6 | Cícero Sandroni | 2003 |
| 7 | Carlos Diegues | 2018 |
| 8 | – | 2023 |
| 9 | Alberto da Costa e Silva | 2000 |
| 10 | Rosiska Darcy de Oliveira | 2012 |
| 11 | Ignacio de Loyola Brandão | 2019 |
| 12 | Paulo Niemeyer Filho | 2021 |
| 13 | Ruy Castro | 2022 |
| 14 | Celso Lafer | 2006 |
| 15 | Marco Lucchesi | 2011 |
| 16 | Jorge Caldeira | 2022 |
| 17 | Fernanda Montenegro | 2021 |
| 18 | Arnaldo Niskier | 1984 |
| 19 | Antonio Carlos Secchin | 2004 |
| 20 | Gilberto Gil | 2021 |
| 21 | Paulo Coelho | 2002 |
| 22 | João Almino | 2017 |
| 23 | Antônio Torres | 2013 |
| 24 | Geraldo Carneiro | 2016 |
| 25 | Alberto Venâncio Filho | 1991 |
| 26 | Marcos Vinicios Rodrigues Vilaça | 1985 |
| 27 | Antonio Cicero | 2017 |
| 28 | Domício Proença Filho | 2006 |
| 29 | Geraldo Holanda Cavalcanti | 2010 |
| 30 | – | 2023 |
| 31 | Merval Pereira | 2011 |
| 32 | Zuenir Ventura | 2014 |
| 33 | Evanildo Cavalcante Bechara | 2000 |
| 34 | Evaldo Cabral de Mello | 2014 |
| 35 | Godofredo de Oliveira Neto | 2022 |
| 36 | Fernando Henrique Cardoso | 2013 |
| 37 | Arno Wehling | 2017 |
| 38 | José Sarney | 1980 |
| 39 | José Paulo Cavalcanti | 2021 |
| 40 | Edmar Lisboa Bacha | 2016 |
Aiheesta muualla

Wikimedia Commonsissa on kuvia tai muita tiedostoja aiheesta .
Academia Brasileira de Letras (portugaliksi)
Skotlannin pääministeri

| Skotlannin pääministeri |
| --- | --- |
 First minister of Scotland
 
 
 Nykyinen John Swinney 8. toukokuuta 2024 lähtien
Virka-asunto:  Bute House
Nimittäjä:  Skotlannin parlamentti
Perustettu:  1999
Ensimmäinen:  Donald Dewar
Palkka:  163 229 Englannin puntaa (mukaan lukien kansanedustajan 66 662 Englannin punnan palkka)
Kotisivut:  firstminister.gov.scot
Skotlannin pääministeri (engl. First Minister of Scotland, gaeliksi prìomh-mhinistearan na h-Alba, skotiksi first meenister o Scotland) on Skotlannin hallituksen johtaja.
Pääministeri toimii Skotlannin hallituksen puheenjohtajana ja on ensisijaisesti vastuussa Skotlannin hallituksen politiikan muotoilusta, kehittämisestä ja esittämisestä, jonka lisäksi hän edustaa Skotlantia virallisesti sekä kotimaassa että ulkomailla.
Luettelo Skotlannin pääministereistä

| henkilö | henkilö | toimikausi> alkoi | toimikausi> päättyi | puolue | puolue |
| --- | --- | --- | --- | --- | --- |
|  | Donald Dewar | 13. toukokuuta 1999 | 11. lokakuuta 2000 |   | Skotlannin työpuolue |
|  | Henry McLeish | 27. lokakuuta 2000 | 8. marraskuuta 2001 |   | Skotlannin työpuolue |
|  | Jack McConnell | 27. marraskuuta 2001 | 16. toukokuuta 2007 |   | Skotlannin työpuolue |
|  | Alex Salmond | 17. toukokuuta 2007 | 18. marraskuuta 2014 |   | Skotlannin kansallispuolue |
|  | Nicola Sturgeon | 20. marraskuuta 2014 | 28. maaliskuuta 2023 |   | Skotlannin kansallispuolue |
|  | Humza Yousaf | 28. maaliskuuta 2023 | 8. toukokuuta 2024 |   | Skotlannin kansallispuolue |
|  | John Swinney | 8. toukokuuta 2024 alkaen | virassa |   | Skotlannin kansallispuolue |
Liberaalidemokraattien Jim Wallace toimi väliaikaisena pääministerinä 11.–27. lokakuuta 2000 ja 8.–27. marraskuuta 2001.
Aiheesta muualla

Kuvia tai muita tiedostoja aiheesta Skotlannin pääministeri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:First Minister of Scotland
Käännös suomeksi
Sonja Alasalmi

Sonja Emilia Alasalmi (s. 2. elokuuta 1988 Oulainen) on suomalainen yleisurheilija. Hän edustaa Jyväskylän Kenttäurheilijoita ja hänen valmentajanaan toimii Janne Alasalmi. Aikuisten SM-tasolla Alasalmi on saavuttanut pronssia 200 metrin juoksussa sisäratojen SM-kilpailuissa 2010 ja keihäänheitossa heittojen talvimestaruuskilpailuissa 2013.
Calatravan ritarikunta

Calatravan ritarikunnan risti.
Calatravan ritarikunta oli ensimmäinen Espanjaan perustetuista hengellisistä ritarikunnista. Se perustettiin vuonna 1158. Se lakkautettiin 1931, mutta perustettiin uudelleen vuonna 1980.
Ritarikunta taisteli reconquistan aikana islamilaisia maureja vastaan ja lähetti 1200-luvulla joukkojaan Puolan Preussiin asti auttamaan herttua Konrad Masovialaista pakanallisten preussilaisten kukistamisessa, vaikka ei saanut paljoa aikaan. Calatravan ritarikunta osallistui muiden espanjalaisten ritarikuntien tavoin 12. heinäkuuta 1212 Las Navas de Tolosan taisteluun, jossa kristityt espanjalaiset kuningaskunnat yhdessä löivät islamilaisen almohadien armeijan.
1400-luvulle tultaessa ritarikunnalla oli jäseniä noin 200 000 ja melko suuri omaisuus. Vuonna 1489 kuningaspari Ferdinand ja Isabella ottivat ritarikunnan hallinnon kruunun alaisuuteen paavin antaman valtuutuksen turvin. Tarkoituksena oli estää sen muodostumista uhaksia kruunua vastaan. Tämän jälkeen ritarikunnasta tuli lähinnä vain symbolinen kunnianosoitus espanjan aatelistolle.
Nykyään ritarikunta toimii yhdistyksenä, jonka tehtävä on suojella ja edistää katolista kirkkoa esim. noudattamalla uskonnollisia velvoitteita ja pyrkimällä hengelliseen kasvuun. Espanjan hallitsija on ritarikunnan suurmestari.
Ritarikunnassa on vain yksi luokka:
ritarikunnan nauha
Sojuz TM-12

Sharmanin lennolla käyttämä Sokol-avaruuspuku esillä kansallisessa avaruuskeskuksessa Leicesterissä Englannissa
Sojuz TM-12 oli Neuvostoliiton 12. avaruuslento Mir-avaruusasemalle. Avaruusalus laukaistiin 18. toukokuuta 1991 Baikonurista. Se laskeutui 10. lokakuuta 1991.
Miehistö

Laukaistiin
Anatoli Artsebarski, Neuvostoliitto
Sergei Krikaljov, Neuvostoliitto
Helen Sharman – Englanti. Sharman oli ensimmäinen britti avaruudessa. Englanti lennätti avaruuslentäjänsä ilmeisesti maksamatta siitä mitään. Lennon logossakin oli mainittu Sharmanin matkan rahoitusta kerännyt Juno-projekti.
Laskeutuivat
Anatoli Artsebarski – Neuvostoliitto
Toktar Aubakirov – Kazakstan
Franz Viehböck – Itävalta
Skotlannin parlamentti (lakkautettu 1707)

| Skotlannin parlamentti> Tyyppi |
| --- | --- |
Tyyppi:  yksikamarinen säätykokous
Historia
Perustettu:  noin 1235
Lakkautettu:  1. toukokuuta 1707
Seuraaja:  Ison-Britannian parlamentti
Johto
Skotlannin lordikansleri:  James Ogilvy
Kokouspaikka
 Edinburghin Parliament House vuoden 1799 piirustuksessa.
Skotlannin parlamentti (engl. Parliament of Scotland, skotiksi Pairlament o Scotland, gaeliksi Pàrlamaid na h-Alba) oli Skotlannin kuningaskunnassa lakiasäätävänä elimenä toiminut säätykokous. Se toimi keskiajalta aina vuoteen 1707, jolloin säädetty unionilaki yhdisti Englannin ja Skotlannin valtiot.
Toiminta

Parlamenttiedustajat jakautuivat kolmeen säätyyn eli papistoon, aatelistoon ja kuninkaallisten kaupunkien (Royal burgh) edustajiin, mutta he kokoontuivat yhteiseen istuntoon. Parlamentilla oli merkittävää valtaa monissa asioissa, vaikkakin sen rinnalla toimi myös muita samoja asioita käsitelleitä säätykokouksia. Parlamentin työtä ohjaili Lords of the Articles -niminen komitea, joka valmisteli kaikki esitykset. Komitean jäsenet olivat säätyjen valitsemia, mutta myös kuninkaan on sanottu kyenneen heidän kauttaan kontrolloimaan parlamenttia. Aina tämä ei pitänyt paikkaansa.
Aiheesta muualla

Kuvia tai muita tiedostoja aiheesta Skotlannin parlamentti (lakkautettu 1707) Wikimedia Commonsissa
Records of the Parliaments of Scotland to 1707. St Andrewsin yliopisto. (englanniksi)
Scottish Parliament records (Arkistoitu – Internet Archive). Skotlannin kansallisarkisto. (englanniksi)
Skotlannin parlamentin entinen istuntosali, Parliament Hall, nykyasussaan. Vanha parlamenttitalo on nykyään osa Edinburghissa sijaitsevaa Skotlannin korkeimpien oikeusistuinten toimitaloa.
Calatia

Calatia (lat.; m.kreik. Καλατία, Kalatia) voi viitata seuraaviin antiikin aikaisiin kaupunkeihin:
Caiatia eli Calatia, kaupunki Samniumissa (mutta Regio I Latium et Campanian alueella) Italiassa
Calatia, kaupunki Campaniassa (ja Regio I Latium et Campanian alueella) Italiassa
Sojuz TM-13

Sojuz TM-13 oli Neuvostoliiton 13. miehitetty avaruuslento Mir-avaruusasemalle. Laukaisu tapahtui 2. lokakuuta 1991 ja paluu maahan 25. maaliskuuta 1992.
Miehistö

Laukaistiin avaruuteen:
Aleksandr Volkov, päällikkö, 3. lento
Toktar Aubakirov – Kazakstan, joka muuttui itsenäiseksi valtioksi joulukuussa 1991.
Franz Viehböck – Itävalta. Itävallalle lento maksoi 7 miljoonaa dollaria.
Laskeutui tällä aluksella:
Aleksandr Volkov
Sergei Krikaljov palasi 175 päivää kestäneeltä avaruusmatkaltaan, joka oli alkanut Neuvostoliitosta, paluu tapahtui Kazakstanin kautta Venäjän federaatioon.
Klaus-Dietrich Flade – Saksa, ESAn avaruuslentäjä
Calanque

Calanque de l'Erevine.
Calanque eli kalanki on nimitys valkoisille, kalkkikivisille jyrkille kallioille, joita esiintyy Välimeren rannoilla. Tunnetuimmat kalankit sijaitsevat Marseillen ja Cassis'n välissä Etelä-Ranskassa. Noin 20 km pitkä, karu ja kivinen rantaviiva kohoaa yli 500 m korkeuteen ja sen äkkijyrkät kalliorotkot muodostavat upeita merenlahtia, jotka ovat ainutlaatuisia Euroopassa.
Tunnetuimmat ovat Sormiou, Morgiou, Sugition, Port-Pin ja En-Veau, joka on kaikista kaunein ja vaikuttavin. Alue on rauhoitettua ja suuressa suosiossa varsinkin kiipeilijöiden ja rantaihmisten keskuudessa. 
Se on suojeltu Calanquen kansallispuistona.
Vuonna 1991 Henri Cosquer löysi merenalaisen luolan Sormioun merenlahdesta. Luolan peräsali on täynnä vanhoja kalliomaalauksia, vanhimmat niistä ovat yli 25 000 vuotta vanhoja.
Korsikan länsirannikolla sijaitseva Pianan calanque on osa Unescon maailmanperintökohdetta vuodesta 1983.
Snake Rattle ’n’ Roll

| Snake Rattle ’n’ Roll |
| --- | --- |

Kehittäjä:  Rare
Julkaisija:  Nintendo (NES) Sega (Mega Drive)
Suunnittelija:  Tim Stamper
Säveltäjä:  David Wise
Ohjelmoija:  Mark Betteridge
Julkaistu:  Nintendo Entertainment System NA heinäkuu 1990 EU 27. maaliskuuta 1991 Sega Mega Drive EU 1993
Lajityyppi:  tasohyppely
Pelimuoto:  yksinpeli, moninpeli
Alusta:  Nintendo Entertainment System, Sega Mega Drive
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Snake Rattle ’n’ Roll on Raren kehittämä tasohyppelyvideopeli. Peli julkaistiin Nintendo Entertainment Systemille Pohjois-Amerikassa heinäkuussa 1990 ja Euroopassa 27. maaliskuuta 1991. Peli käännettiin Mega Drivelle kesäkuussa 1993. Pelissä on kaksi käärmettä, Rattle ja Roll, joiden pitää kulkea yhdentoista isometrisen tason läpi. Pelin tarkoituksena on väistellä esteitä ja syödä tarpeeksi ”Nibbley Pibbleysejä” jotta pystyy soittamaan tasoilta löytyvää kelloa, jolloin tason uloskäynti avautuu. Peliä voi pelata yksin tai kaksinpelinä samaan aikaan.
Snake Rattle ’n’ Rollin kehittivät Raren työntekijät Tim Stamper ja Mark Betteridge ja musiikin sävelsi David Wise, joka sai inspiraatiota kappaleesta ”Shake, Rattle and Roll” ja muista 1950-luvun kappaleista. Peli sai hyvän vastaanoton pelilehdissä, ja peli sai kehuja hyvin suunnitellusta 3D-ympäristöstä, grafiikoista, pelattavuudesta, ohjauksesta ja haastavuudesta. Tradewest julkaisi vuonna 1991 Game Boylle jatko-osan nimeltään Sneaky Snakes. Snake Rattle ’n’ Rollia pidetään yhtenä NES:in parhaimpana pelinä ja yhtenä parhaimpana Raren julkaisemana pelinä. Vuonna 2015 peli julkaistiin Xbox Onelle osana Rare Replay -kokoelmaa.
Kuvakaappaus pelin NES-versiosta.
Skotlannin ralli

Skotlannin ralli (engl. Scottish Rally, eri kuin Rally Scotland) on Skotlannissa järjestettävä rallikilpailu, jota järjestää Royal Scottish Automobile Club. Kilpailu on järjestetty ensimmäisen kerran vuonna 1932. Kilpailu kuuluu Skotlannin mestaruussarjaan ja se kuului kaudella 1978 FIA Drivers Cupiin. Kilpailu on kuulunut myös rallin EM-sarjaan. Yleiskilpailun voitto on myönnetty vuodesta 1961 alkaen.
Kilpailu järjestetään vuodesta 2019 lähtien Dumfries ja Gallowayn alueella.
Aiheesta muualla

Viralliset verkkosivut (englanniksi)
eWRC-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Scottish Rally & fr:Rallye d'Écosse
Käännös suomeksi
C-luokka (sukellusvene, USA)

| C-luokka |
| --- | --- |
 USS Tarpon (myöhemmin USS C-3) vuonna 1909
Tekniset tiedot
Uppouma:  242 t (pinnalla) 275 t (sukellus)
Pituus:  32,1 m
Leveys:  4,2 m
Syväys:  3,0 m
Koneteho:  bensiinimoottori 250 hv (pinnalla) sähkömoottori 150 hv (sukellus)
Nopeus:  10,5 solmua (pinnalla) 9 solmua (sukellus)
Miehistöä:  15
Aseistus
Meritorjunta:  2 × torpedoputkea
C-luokka oli Yhdysvaltain laivaston viiden aluksen muodostama sukellusveneluokka, jonka alukset rakensi Fore River Shipyard Electric Boat Companyn alihankintana. Veneet rakennettiin vuosina 1906-1909 ja ne olivat käytössä 1908-1919. Kaikki viisi myytiin romuksi vuonna 1920.
Palvelushistoria

Luokan sukellusveneet palvelivat Atlantin laivastossa. Kaikki viisi venettä lähtivät 20. toukokuuta 1913 Norfolkin laivastotukikohdasta Guantanamo Bayhyn, Kuubaan, jossa ne harjoittelivat pääasiassa torpedojen käyttöä. Veneet saattoivat 7. joulukuuta neljä pinta-alusta Colóniin Panamaan, mikä oli pisin matka, minkä Yhdysvaltain laivaston sukellusveneet olivat tehneet siihen mennessä.
Alukset

USS C-1 valmistui 4. lokakuuta 1906 ja otettiin käyttöön 30. kesäkuuta 1908 alkuperäisellä nimellä Octopus. Alus poistettiin käytöstä 4. elokuuta 1919 ja myytiin romuksi.
USS C-2 valmistui 8. huhtikuuta 1909 ja otettiin käyttöön 23. marraskuuta 1909 alkuperäisellä nimellä Stingray. Alus poistettiin käytöstä 23. joulukuuta 1919 ja myytiin romuksi.
USS C-3 valmistui 8. huhtikuuta 1909 ja otettiin käyttöön 23. marraskuuta 1909 alkuperäisellä nimellä Tarpon. Alus poistettiin käytöstä 23. joulukuuta 1919 ja myytiin romuksi.
USS C-4 valmistui 17. kesäkuuta 1909 ja otettiin käyttöön 23. marraskuuta 1909 alkuperäisellä nimellä Bonita. Alus poistettiin käytöstä 15. elokuuta 1919 ja myytiin romuksi.
USS C-5 valmistui 16. kesäkuuta 1908 ja otettiin käyttöön 2. helmikuuta 1910 alkuperäisellä nimellä Snapper. Alus poistettiin käytöstä 23. joulukuuta 1919 ja myytiin romuksi.
Slovakia talviolympialaisissa 2018

Slovakia osallistui Pyeongchangin talviolympialaisiin 2018. Maata edusti 56 urheilijaa, jotka kilpailivat seitsemässä urheilumuodossa. Urheilijoista miehiä oli 41 ja naisia 15. Avajaisissa joukkueen lippua kantoi alppihiihtäjä Veronika Velez-Zuzulová ja päättäjäisissä alppihiihtäjä Petra Vlhova.
Slovakian ainoa mitaliurheilija oli ampumahiihtäjä Anastasija Kuzmina, joka voitti yhden kultamitalin ja kaksi hopeaa. Kisojen mitalitilastossa Slovakia sijoittui 17:nneksi.
Mitalistit

| Mitali | Nimi | Urheilumuoto | Laji | Päiväys |
| --- | --- | --- | --- | --- |
| 1 Kultaa | Kuzmina, AnastasijaAnastasija Kuzmina | Ampumahiihto | Naisten yhteislähtö | 17. helmikuuta |
| 2 Hopeaa | Kuzmina, AnastasijaAnastasija Kuzmina | Ampumahiihto | Naisten takaa-ajo | 12. helmikuuta |
| 2 Hopeaa | Kuzmina, AnastasijaAnastasija Kuzmina | Ampumahiihto | Naisten normaalimatka | 15. helmikuuta |
Calangianus

| Calangianus (Caragnàni, Calanzànos) |
| --- | --- |

 Sijainti Sassarin maakunnassa
 Calangianus
 Koordinaatit: 40.922°0′0″N, 9.194°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  126,35 km²
Korkeus:  518 m
Väkiluku:  4 121
Aikavyöhyke:  UTC+1
 – Kesäaika:  UTC+2
Postinumero:  07023
Suuntanumero(t):    079
Rekisterikilpi:  SS
 
 http://www.calangianus.it/ 
Infobox OKVirheellinen NIMI-arvo: 
Calangianus (galluuriksi Caragnàni, sardiksi Calanzànos) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 4 121 asukasta (vuonna 2016) ja sen pinta-ala on 126,35 neliökilometriä. Se sijaitsee 518 metrin korkeudella merenpinnan yläpuolella.